नोमुरा ग्रुप ने भी उभरते बाजारों पर जारी अपनी सितंबर 2018 रिपोर्ट में कहा है कि इस साल निवेशक इन देशों में पैदा हो रहे नए जोखिमों को लेकर अधिक फिक्रमंद हो रहे हैं। नोमुरा के मुताबिक, ‘विकसित बाजारों की मौद्रिक नीति से तनाव पैदा हो रहा है और प्रतिफल की तलाश में वर्षों तक नजरअंदाज किए जाने के बाद निवेशक 2018 में उदीयमान बाजारों के जोखिमों के प्रति अधिक जागरूक हो रहे हैं। व्यापार संरक्षण की बढ़ती प्रवृत्ति और चीन की आर्थिक सुस्ती परिदृश्य को और बिगाड़ रही है।’